Diari Oficial de la Generalitat Valenciana


Sumari del DOGV 9755, del 29-12-2023 (2023/12413)

RESOLUCIÓ de 15 de desembre de 2023, de la Conselleria de Medi Ambient, Aigua, Infraestructures i Territori, per a l'aprovació de noves quanties de les tarifes urbanes del taxi de l'àrea de prestació conjunta de València, d'acord amb el que es disposa en l'article 18 de la Llei 13/2017, de 8 de novembre, del taxi de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9755

Data del DOGV
:   29-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12732


Data del document
:   15-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * taxi

RESOLUCIÓ de 15 de desembre de 2023, de la Conselleria de Medi Ambient, Aigua, Infraestructures i Territori, per a l'aprovació de noves quanties de les tarifes urbanes del taxi de l'àrea de prestació conjunta de València, d'acord amb el que es disposa en l'article 18 de la Llei 13/2017, de 8 de novembre, del taxi de la Comunitat Valenciana. [2023/12880]  
  
L'article 49.1.15a de l'Estatut d'Autonomia atribuïx a la Generalitat la competència exclusiva en matèria de transport terrestre l'itinerari del qual discórrega íntegrament en el seu territori.  
La Llei 13/2017, de 8 de novembre, de la Generalitat, del taxi de la Comunitat Valenciana, establix en l'article 18, apartat 1, que el servici del taxi es prestarà, dins de l'àmbit municipal o de l'àrea de prestació conjunta, amb subjecció a tarifes urbanes obligatòries aprovades per l'ajuntament o la conselleria competent en matèria de transports, previ informe, en cas de règim de preus autoritzats, de l'òrgan autonòmic competent en matèria de preus. En tot cas, serà necessària l'audiència prèvia de les associacions professionals representatives del sector del taxi i dels consumidors i usuaris amb implantació en el territori de la Comunitat Valenciana.  
Mitjançant la Llei de 8/2022, de 29 de desembre, de mesures fiscals, de gestió administrativa i financera, i d'organització de la Generalitat, es va introduir la possibilitat que, quan la modificació de les quanties tinga per objecte mantindre l'equilibri econòmic de la prestació, en virtut del que es disposa en la Llei 2/2015, de 30 de març, de desindexació de l'economia espanyola, i no s'alteren els components de les tarifes, estes podran ser aprovades mitjançant una resolució de la persona titular de la conselleria competent en matèria de transport, previ informe, en tot cas, de l'òrgan autonòmic competent en matèria de preus, i audiència de les associacions professionals representatives del sector del taxi i de les persones consumidores i usuàries amb implantació en el territori de la Comunitat Valenciana.   
Vist l'informe favorable emés en la sessió del Ple de la Comissió de Preus celebrada el 12 de desembre de 2023 i realitzada audiència a les associacions professionals del sector del taxi i a les associacions de persones consumidores i usuàries.  
En conseqüència, vista la proposta de resolució del director general de Transports i Logística, de 5 de desembre de 2023, i de conformitat amb la Llei 5/1983, de 30 de desembre, del Consell, i el Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, resolc:  
  
Primer. Objecte  
Aprovar les tarifes urbanes del taxi de l'àrea de prestació conjunta de València, que es detallen en l'annex d'esta resolució.  
  
Segon. Normativa complementària   
En tot el que no preveu esta resolució, serà aplicable l'Orde 7/2022, de 26 de juliol, de la Conselleria de Política Territorial, Obres Públiques i Mobilitat, per la qual es regulen les tarifes urbanes dels servicis de transport públic de persones en vehicles automòbils de menys de nou places, de l'àrea de prestació conjunta de València.  
Es faculta la persona titular de la direcció general competent en matèria de transport per a l'aplicació i execució de la present resolució.  
  
  
Tercer. Aplicació i efectes  
La present resolució farà efecte des del dia de la seua publicació en el Diari Oficial de la Generalitat Valenciana, quedant sense efectes la Resolució de 28 de febrer de 2023, de la Conselleria de Política Territorial, Obres Públiques i Mobilitat, per la qual s'aproven noves quanties de les tarifes urbanes del taxi de l'àrea de prestació conjunta de València, d'acord amb el que es disposa en l'article 18.1 de la Llei del taxi de la Comunitat Valenciana. La introducció de les noves tarifes en els aparells taxímetres per a la seua aplicació haurà de realitzar-se en el termini de dos mesos des de la data d'esta publicació.  
Esta resolució posa fi a la via administrativa i podrà interposar un recurs contenciós administratiu en el termini de dos mesos, comptats de l'endemà de la seua notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'establix en els articles 10.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o recurs potestatiu de reposició davant del mateix òrgan que va dictar l'acte, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjuí que puga interposar-se qualsevol altre recurs dels previstos en la legislació vigent.  
  
València, 15 de desembre de 2023.- La consellera de Medi Ambient, Aigua, Infraestructures i Territori: Salomé Pradas Ten  
  
  
Annex  
  
Quanties de les tarifes  
Tarifa 1  
Baixada de bandera: 1,80 €  
Preu per km. recorregut: 1,21 €  
Preu per hora d'espera: 21,82 €  
  
Tarifa 2  
Baixada de bandera: 2,35 €  
Preu per km. recorregut: 1,32 €  
Preu per hora d'espera: 25,00 €  
  
Mínims de percepció  
Pels servicis prestats amb origen en l'aeroport de Manises: 12,50 €  
  
Per servici prestat en horari diürn: 4,40 €  
Per servici prestat en horari nocturn: 6,50 €